4/XXVI/4	

Metodický pokyn
sekcie krízového manažmentu a civilnej ochrany Ministerstva vnútra Slovenskej republiky na zjednotenie postupu obvodných úradov pri koordinácii obcí pre vykonávanie opatrenia hospodárskej mobilizácie na úseku núdzového zásobovania pitnou vodou

Ministerstvo vnútra Slovenskej republiky
Sekcia krízového manažmentu a civilnej ochrany
Číslo:	KMCO – 97/CO-2008
Bratislava  20. februára 2008

Vybavuje: Ing. Juraj Pustai
Číslo telefónu: 02/48592051

	Sekcia krízového manažmentu a civilnej ochrany Ministerstva vnútra Slovenskej republiky v súlade s osobitnými predpismi) na zabezpečenie vykonávania opatrenia v období krízovej situácie) vydáva  „Metodický  pokyn  na zjednotenie postupu obvodných úradov pri koordinácii obcí pre vykonávanie opatrenia hospodárskej mobilizácie na úseku núdzového zásobovania pitnou vodou“  (ďalej len „ pokyn“).

Čl. 1
                                                         Základné ustanovenie
   Tento   pokyn   ustanovuje   postup   obvodných   úradov  pri   koordinácii   obcí pre vykonávanie opatrenia hospodárskej mobilizácie v období krízovej situácie na úseku núdzového zásobovania pitnou vodou) a upravuje formu a obsah uplatňovania požiadaviek obce pri zabezpečovaní dodávky pitnej vody pre obyvateľstvo.
Čl. 2
Pôsobnosť orgánov miestnej štátnej správy

(1)  Obvodný  úrad  v  sídle  kraja  vo svojom územnom obvode prijíma opatrenia, riadi a koordinuje prípravu a plnenie úloh v súlade s ustanoveniami osobitných predpisov).

(2)  Obvodný  úrad  vo  svojom územnom obvode na úseku hospodárskej mobilizácie pre plnenie úloh) pri zabezpečovaní potrieb nevyhnutných na prežitie obyvateľstva počas krízovej situácie
a)	koordinuje činnosť obcí pri uplatňovaní požiadaviek na dodávky pitnej vody,
b)	uplatňuje osobitné požiadavky obcí na obvodnom úrade v sídle kraja, 
c)	zabezpečuje vedenie evidencie právnických osôb a fyzických osôb na úseku potravinárskej výroby a verejného stravovania, ktorí sú subjektami hospodárskej mobilizácie, alebo  ktorí môžu byť po vzniku krízovej situácie určení za subjekt hospodárskej mobilizácie).
 
(3) Obvodný úrad podľa potreby na vyžiadanie poskytne obci vo svojom územnom obvode alebo subjektu hospodárskej mobilizácie, ktorý vyrába pitnú vodu a prevádzkuje verejnú vodovodnú sieť na území obce ( ďalej len „dodávateľ pitnej vody“ ), potrebné informácie o subjektoch vedených evidencii obvodného úradu podľa ods. 2 písm. c).

Čl. 3
Pôsobnosť obce 
                  
        (1) Núdzové zásobovanie pitnou vodou v obci a  výdaj pitnej vody obyvateľstvu obce organizuje a zabezpečuje obec). 

	(2) Obec zabezpečí zásobovanie pitnou vodou aj právnickým osobám alebo fyzickým osobám, ktoré vykonávajú podnikateľskú činnosť na úseku potravinárskej výroby, verejného stravovania a zdravotníctva pôsobiacich na území  obce a v prospech obyvateľstva obce. 

   	(3) Obec uplatňuje požiadavky na dodávku pitnej vody pre núdzové zásobovanie u dodávateľa pitnej vody. 

Čl. 4
Organizácia núdzového zásobovania pitnou vodou obyvateľstva

(1)	Obec vypracuje pre obdobie krízovej situácie „Plán núdzového zásobovania obyvateľstva pitnou vodou pre obdobie krízovej situácie“ ( ďalej len „plán núdzového zásobovania pitnou vodou“ ) na dobu prvých troch dní krízovej situácie a pre nasledovné obdobie v limitoch stanovených osobitným predpisom). 

(2)	Súhrnné denné množstvo požadovanej pitnej vody obec predloží dodávateľovi pitnej vody cestou obvodného úradu v územnom obvode ktorého sa obec nachádza. Súčasne s požiadavkou na dodávku pitnej vody predloží informácie o
a)	spôsobe zabezpečenia obyvateľstva pitnou vodou v prvých troch dňoch krízovej situácie,
b)	mieste výdaja pitnej vody ( ďalej len „výdajňa pitnej vody“),
c)	kapacite zásobníkov pitnej vody alebo cisterny na pitnú vodu vo výdajni pitnej  vody, 
d)	určení zástupcu obce, ktorý prevezme od dodávateľa pitnú vodu  v  mieste výdaja.

(3)  Spôsob zabezpečenia dodávok pitnou vodou môže byť realizovaný  
a)	rozvozom pitnej vody v cisternách alebo
b)	rozvozom balenej pitnej vody do výdajní pitnej vody. 

(4) Výdajňu pitnej vody obec vymedzí ulicou a číslom popisným najbližšej označenej stavby (objektu) a spravidla určí podľa hustoty obyvateľstva v obci tak, aby kapacita výdajne bola najviac pre 5000 osôb pri rozvoze pitnej vody a 2000 osôb pri dodávke balenej pitnej vode. Súčasne určí čas a harmonogram výdaja pitnej vody obyvateľstvu. 

(5) Obec určí do výdajne pitnej vody osobu, ktorá zabezpečí výdaj pitnej vody obyvateľstvu v stanovených limitoch.

(6) Núdzové zásobovanie obyvateľstva balenou pitnou vodou, vzhľadom ku kapacitným potrebám na zásobníky pitnej vody a množstva výdajní pitnej vody v prvý deň vyhláseného núdzového zásobovania, je vhodné použiť v obciach s vysokou hustotou obyvateľstva.

(7) Pre núdzové zásobovanie obyvateľstva balenou pitnou vodou musí mať obec zmluvne zabezpečenú dodávku balenej pitnej vody.

Čl. 5
     Dokumentácia obce na úseku núdzového zásobovania pitnou vodou
            
        (1) Dokumentáciu obce na úseku núdzového zásobovania pitnou vodou tvorí 

a)	Plán núdzového zásobovania obyvateľstva pitnou vodou pre obdobie krízovej situácie,
b)	prehľad potreby pitnej vody obyvateľstvu,
c)	evidencia výdajní pitnej vody a prehľad o zásobníkoch pitnej vody, 
d)	evidencia o vydanej pitnej vode obyvateľstvu,
e)   dokumentácia výdajne pitnej vody.

(2) Vzory dokumentov podľa odseku 1 sú uvedené v prílohách č. 1 až 4.

         (3) Dokumentácia pre núdzové zásobovanie je vedená v prílohovej časti údajového dokumentu subjektu hospodárskej mobilizácie. Vedenie evidencie v obci podľa príloh je náhradný spôsob vedenia evidencie ak v obci nie je možné využiť programový prostriedok jednotného informačného systému hospodárskej mobilizácie, alebo ak v období krízovej situácie nie je možné používať výpočtovú techniku.

	       (4) Dokumentáciu výdajne pitnej vody tvorí zoznam odberateľov pitnej vody, prehľad o vydanej pitnej vode a harmonogram výdaja pitnej vody výdajne pitnej vody. 	

Čl. 6
Záverečné ustanovenie

       Tento pokyn nadobúda účinnosť dňom vydania.

	plk. Mgr. Roman Šmahovský, v. r. 
	generálny riaditeľ
	sekcie krízového manažmentu a civilnej ochrany
	Ministerstva vnútra Slovenskej republiky 

Príloha č. 1 k  Metodickému pokynu  č. KMCO –197/CO-2008 
 
VZOR

P L Á N
núdzového zásobovania pitnou vodou
v období krízovej situácie v obci ..................................

I.	Zhodnotenie situácie 
     
1. Obec ............. zásobuje obyvateľov pitnou vodou verejným vodovodom  ( vlastným verejným vodovodom v obci) ktorého prevádzkovateľom je prevádzkové stredisko vodárenskej spoločnosti ( názov vodárenskej spoločnosti). Celková kapacita verejného vodovodu je ....l /sek, celkový počet zásobovaných je   .........    obyvateľov. Na území obce sa nachádzajú ( ak sa takého nachádzajú) súkromné studne v celkovom množstve .....ks, ktoré po vykonaní hygienickej kontroly a zdravotnej úprave vody môžu byť použité v prípade vyradenia verejného vodovodu z činnosti.
      
          Verejný vodovod môže byť vyradený z prevádzky v dôsledku:
a/ deštrukčnej činnosti zničením potrubia, zničením akumulačnej nádrže, vodojemu alebo úpravne pitnej vody a znemožnením dopravy pitnej vody obyvateľstvu,
b/	kontaminácie pitnej vody na trase dodávky alebo na zdrojoch pitnej vody a  jej následného znemožnenia požívania na pitné a potravinárskej účely,
c/	mimoriadnych klimatických podmienok ( vysoké teploty a pokles zásob surovej vody na výrobu pitnej vody.

   2. Podľa rozsahu vyradenia verejného vodovodu je znemožnený odber pitnej vody u  ............. obyvateľov resp. všetkých obyvateľov obce a je potrebné vykonať núdzové zásobovanie pre    ....  obyvateľov na území ............  obce resp. na celom území obce.

   3.  Súčasne je v dôsledku vyradenia zásobovania obyvateľstva pitnou vodou verejným vodovodom v obci ohrozená aj:
1/  potravinárska výroba u ........... , ktoré sú vybrané za subjekty hospodárskej mobilizácie,
2/  stravovacie zariadenia v obci, ktoré zabezpečujú stravovanie obyvateľov v 
3/  živočíšna výroba v družstve, ktoré zásobuje obec .............( ak zásobuje)

II.	Varianty núdzového zásobovania pitnou vodou.

     Podľa rozsahu a dopadu na dodávku pitnej vody obyvateľstvu cestou verejného vodovodu je v obci využiteľný variant:
1/  rozvozom pitnej vody v cisternách do určeným miest výdaja ( výdajní). Obec ..... disponuje ... cisternovými súpravami na pitnú vodu resp. .. ks zásobníkov pitnej vody a na základe spracovaného harmonogramu výdaja je možné v priebehu dňa zabezpečiť výdaj pitnej vody všetkým obyvateľom v postihnutej časti obce ( resp. na celom území obce). 

2/ rozvozom balenej pitnej vody do lokalít ( vymedziť ulice, výdajne a počet takto zabezpečovaných obyvateľov). Pitnú vodu na základe zmluvy dodá ...... spoločnosť priamo do výdajne pitnej vody.

3/  použitím súkromných studní po vykonaní veterinárnej, zdravotnej a hygienickej kontrole ( tento variant je použiteľný len v obciach  s prevahou rodinných domov. Nie je použiteľný pre mestá s vysokou hustotou obyvateľstva.

III.	Organizácia núdzového zásobovania

1.	Určenie výdajní pitnej vody

Na zabezpečenie núdzového zásobovania pre prvé tri dni z hľadiska hustoty obyvateľov sa na základe vyhodnotenia situácie určujú nasledovné výdajne pitnej vody:
Výdajňa č. 1 : ( umiestnenie, kapacita, forma výdaja, harmonogram výdaja)
Výdajňa č. 2 : 
Výdajňa č. n :

2.	Zásobovaní obyvatelia a zodpovedné osoby za výdaj pitnej vody:
 
Výdajňa č. 1 : obyvatelia ulíc ......, za výdaj zodpovedá .........., ,
Výdajňa č. 2 : 
Výdajňa č. n :

3.	Určenie zodpovedných zástupcov obce 

a/   Pre koordináciu a spolupráci s ObÚ :

b/   Pre koordináciu s dodávateľom pitnej vody:

4.	Organizácia a spôsob zabezpečenia pitnou vodou subjektov pôsobiacich na území obce.

      Na území obce pôsobí:
    Pekáreň ......., ktorá zásobuje obyvateľov obce pekárenskými výrobkami. Nie je zatiaľ subjektom hospodárskej mobilizácie a pre zabezpečenie výroby pekárenských výrobkov potrebuje  .... litrov vody denne.
    Mäsiarstvo ........ , zásobuje obyvateľstvo obce mäsom a mäsové výrobky. Na zabezpečenie hygienických požiadaviek potrebuje .... litrov vody denne.
    Reštaurácia ( vývarovňa) zabezpečuje stravovanie ...... pre subjekty hospodárskej mobilizácie a pre dôchodcov.
    Zdravotnícke zariadenie:  ambulancia pre deti a dorast, ambulancia pre dospelých a zubná ambulancia. Pre zabezpečenie hygienických požiadaviek potrebuje ..... litrov vody denne.

    Odber pitne vody si pekáreň, mäsiarstvo aj reštaurácia zabezpečia vlastnými silami vo výdajni č., pitnú vodu do zdravotníckeho zariadenia zabezpečí ( obec alebo iný subjekt).

5.	Obdobie núdzového zásobovania

     Po vyhlásení núdzového stavu a na základe analýzy a vyhodnotenia situácie obec stanoví obdobie núdzového zásobovania a množstvá dodávanej pitnej vody podľa Vyhl. MŽP SR č. 259/2005 Z. z. a  predpokladané obnovenie zásobovania pitnou vodou normálnym spôsobom. V tomto období zvlášť zvýrazniť zákaz používania potnej vody na iné účely a riešiť aj formu dodávky úžitkovej vody na sociálne a hygienické účely.

IV.	Záväzné nariadenie obce pre núdzové zásobovanie obyvateľov

       Úlohy, opatrenia a postup na úseku núdzového zásobovania pitnou vodou vyplývajúce z plánu núdzového zásobovania obec uverejní záväzným nariadením obce, ktoré vyhlási miestnym rozhlasom aj písomnou formou na miestach k tomu obvyklých.

V.  Prílohy

      V tejto časti obec uloží zmluvy, Menovacie dekréty, zoznamy zásobovaných obyvateľov obce, zoznam subjektov v obci, ktoré vykonávajú činnosť pre obyvateľstvo obce a druhopisy dokumentácie výdajní pitnej vody.

Príloha č. 2 k Metodickému pokynu  č. KMCO –197/CO-2008

VZOR

Prehľad minimálnej potreby pitnej vody
pri núdzovom zásobovaní obyvateľstva
v obci ...................................
na prvé 3 dni núdzového stavu

a)	množstvo pitnej vody pri dodávke vodárenskou spoločnosťou
subjekt	počet zásobovaných
osôb  / 	množstvo pitnej vody v 1. deň (l)	množstvo pitnej vody v 2. deň (l)	množstvo pitnej vody v 3. deň (l)	množstvo pitnej vody v nasl. dni	
	
Výdajňa č. 1	5000	-	25000	25000			
Výdajňa č. 2	5000	-	25000	25000			
Výdajňa č. 3	3800	-	19000	19000			

pekáreň	 	350	350	350			
stravov. zariad.	 	850	850	850			
zdravotnícke zar.	 	100	100	100			
Celkom:	-	1300	70300	70300			
Pozn.   potreba pitnej vody obyvateľstvu je určená v §3 ods. 4 Vyhl.  č.259/2005 Z. z.
pre subjekty na úseku stravovania a pekárenskej výroby sa určí z množstva dennej produkcie stravných dávok alebo požadovaného množstva pekárenských výrobkov   

b)	množstvo pitnej vody balenej á 5l
subjekt	počet zásobovaných
osôb  / 	množstvo balení
 v 1. deň (ks)	množstvo pitnej vody v 2. deň	množstvo pitnej vody v 3. deň	množstvo pitnej vody v nasl. dni	
	
Výdajňa č. 1	2000	2000	-	-	-		
Výdajňa č. 2	2000	2000	-	-	-		
Výdajňa č. 3	1800	1800	-	-	-		
Výdajňa č. 4	2000	2000	-	-	-		
Výdajňa č. 5	1602	1602	-	-	–		
Výdajňa č. 6	2000	2000	-	-	-		
Výdajňa č. 7	1350	1350	-	-	-		
			-	-	-		
Celkom:	12 750	12750	-	-	-		

Pozn.  	Pri núdzovom zásobovaní pitnou vodou balenou je potrebné mať zmluvne zabezpečenú dodávku od           veľkoobchodu,  predajne alebo iného dodávateľa.
     	Množstvo balení sa prepočíta podľa  obsahu balenia.

                                                    Príloha č. 3 k Metodickému pokynu  č. KMCO-197/CO-2008	
VZOR

Prehľad o výdajniach pitnej vody
pri núdzovom zásobovaní obyvateľstva
v obci ...................................

Výdajňa č.	Dislokácia	Kapacita zásobníka
pitnej vody	Počet zásobovaných osôb	Druh zásobníka
 1-stacionárny pevný,
 2-mobilný(cisterna),
   3-skladací	Určená pre obyvateľstvo
ulíc, m. č. ,	Čas výdaja od-do	Výdaj vody zabezpečí	
1	Horova 45	5000	1000	1	stacionárny	Horova, Lietavská, Krátka			
2	Kvetná 11,13	12000	2500	2	1x CAS	Sídlisko Kvetná			
3		10000	2000	2	2x príves				
4		2500	500	3	5xsklad.á500l				
5		500	100	3	skladací 500l				

									

									

									

Poznámka: Určené množstvá sú pre prvé tri dni núdzového zásobovania
                   Objem zásobníka 1m3 ( 1000 litrov) je pre 200 obyvateľov

                                                             Príloha č. 4  k Metodickému pokynu  č. KMCO –197/CO-2008

VZOR

PREHĽAD
o vydanej pitnej vode

dňa:........................................

Por. číslo	Meno
Priezvisko	Bydlisko
ulica, č. domu	Množstvo
pitnej vody	Podpis
prevzatia	

					

					

					

					

					

					

					

					

Vyhláška 259/2005 Z.z.

(ktorou sa ustanovujú podrobnosti o zásobovaní vodou na obdobie krízovej situácie)
Autor: Ministerstvo životného prostredia SR
Platnosť od: 22.6.2005
Účinnosť od: 1.7.2005

Uverejnené v Zbierke zákonov č. 113/2005 strana 2702

NA ZÁKLADE: 
414/2002 Z.z. 
§31 ods. 5 - (v znení zák. 511/2003 Z.z.); 

OBLASŤ: Právo životného prostredia , Správne právo a Vodné právo
259/2005 Z.z.

VYHLÁŠKA 

Ministerstva životného prostredia Slovenskej republiky

z 23. mája 2005, 

ktorou sa ustanovujú podrobnosti o zásobovaní vodou
na obdobie krízovej situácie 
Ministerstvo životného prostredia Slovenskej republiky podľa § 31 ods. 5 zákona č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení zákona č. 511/2003 Z. z. (ďalej len zákon ) ustanovuje: 
§ 1 

(1) Príprava na zásobovanie vodou na obdobie krízovej situácie1) (ďalej len zásobovanie pitnou vodou ) je plánovanie a prijímanie preventívnych opatrení na zabezpečenie dodávky pitnej vody pre obyvateľov, pre subjekty hospodárskej mobilizácie, pre ozbrojené sily, pre ozbrojené bezpečnostné zbory a pre ostatné zložky (ďalej len odberateľ ). 

(2) Preventívne opatrenia na zabezpečenie dodávky pitnej vody sú výsledkom 

a) analýzy súčasného stavu zásobovania vodou (ďalej len analýza ), 
b) vyhodnotenia bezpečnostných rizík a ohrození. 

(3) Subjekt hospodárskej mobilizácie podľa § 4 písm. c) a d) zákona, ktorý zabezpečuje zásobovanie pitnou vodou, vykonáva analýzu a vyhodnotenie bezpečnostných rizík a ohrození, ktoré sú podkladom na vypracovanie krízového plánu. 

(4) Pri vypracúvaní analýzy sa hodnotí oblasť zásobovania vodou, a to najmä
a) charakteristikou oblasti zásobovania vodou, v ktorej sa hodnotia fyzikálno-geografické pomery a demografické pomery a spôsob zásobovania pitnou vodou, 
b) rozborom súčasného stavu zásobovania vodou na základe údajov o odberoch vody pre obyvateľstvo, priemysel, poľnohospodárstvo, občiansku vybavenosť a na základe údajov o verejnom vodovode, 
c) zhodnotením vplyvu energetického systému na zásobovanie vodou, najmä z hľadiska výroby a dopravy pitnej vody k odberateľom. 

(5) Pri vyhodnocovaní bezpečnostných rizík a ohrozenia sa posudzujú najmä

a) možné zdroje ohrozenia alebo znečistenia vodných zdrojov a objektov a zariadení verejného vodovodu (ďalej len vodárenský objekt ), 
b) citlivosť využívaných vodných zdrojov a vodárenských objektov na predpokladané bezpečnostné riziká a ohrozenie, 
c) možnosť vyradenia kľúčových vodných zdrojov a vodárenských objektov z prevádzky a návrh na náhradné zásobovanie pitnou vodou po ich vyradení z prevádzky; tento návrh sa vypracúva v rôznych variantoch, 
d) možnosť rozpadu energetického systému a návrh na náhradné riešenie dodávky elektrickej energie na výrobu a dodávku pitnej vody k odberateľom. 

(6) Núdzové zásobovanie pitnou vodou je dodávka pitnej vody cisternami alebo inými prepravnými prostriedkami 

a) pri prerušení dodávky pitnej vody z verejného vodovodu alebo
b) pri nemožnosti dodávky pitnej vody verejným vodovodom.

(7) Vodný zdroj na zásobovanie vodou v období krízovej situácie určí subjekt hospodárskej mobilizácie zabezpečujúci zásobovanie vodou, ktorý spracúva krízový plán, najmä na základe výsledkov analýzy a zhodnotenia bezpečnostných rizík a ohrozenia.

(8) Pri určovaní vodných zdrojov na zásobovanie vodou v období krízovej situácie sa prihliada aj 

a) na ich lokalizáciu, najmä na vzdialenosť od zásobovanej obce a od subjektov hospodárskej mobilizácie, 
b) na výdatnosť alebo odporúčané odoberané množstvo vody, 
c) na kvalitu vody aj z hľadiska potreby jej úpravy, 
d) na energetickú náročnosť, 
e) na možnosť zabezpečenia kvalitatívnej ochrany a kvantitatívnej ochrany. 
§ 2 

(1) Obmedziť alebo prerušiť dodávku vody z verejného vodovodu možno pri vyhlásení regulačných stupňov.2) Pri obmedzení dodávky vody sa realizujú opatrenia na obmedzenie nepretržitej dodávky pitnej vody z verejného vodovodu v dôsledku poklesu výdatnosti vodných zdrojov najmä vplyvom nepriaznivých klimatických podmienok alebo v dôsledku vyradenia vodných zdrojov alebo vodárenských objektov z prevádzky, alebo v dôsledku zničenia dôležitých úsekov verejného vodovodu. Dodávka pitnej vody z verejného vodovodu sa v takých prípadoch zabezpečuje v zníženom množstve. K prerušeniu dodávky vody z verejného vodovodu dochádza, ak v dôsledku vyradenia kľúčových vodných zdrojov alebo vodárenských objektov z prevádzky alebo v dôsledku zničenia dôležitých úsekov verejného vodovodu nemožno zabezpečiť dodávku pitnej vody verejným vodovodom. 

(2) Ak dôjde k poklesu výdatnosti vodných zdrojov viac ako o 15 % oproti odporúčanej výdatnosti alebo k vyradeniu vodných zdrojov z prevádzky, platí regulačný stupeň č. 1. Dodávka pitnej vody sa zabezpečuje verejným vodovodom v zníženom množstve dosahujúcom 85 % súčasnej spotreby vody a zároveň platia opatrenia na obmedzenie používania pitnej vody z verejného vodovodu na iné účely, najmä na polievanie záhrad, ihrísk, verejných priestranstiev a umývanie áut. 

(3) Ak dôjde k poklesu výdatnosti vodných zdrojov viac ako o 30 % oproti odporúčanej výdatnosti alebo k vyradeniu vodných zdrojov z prevádzky, platí regulačný stupeň č. 2. Dodávka pitnej vody sa zabezpečuje verejným vodovodom v zníženom množstve dosahujúcom 70 % súčasnej spotreby vody a zároveň platia opatrenia na obmedzenie používania pitnej vody z verejného vodovodu na iné účely, najmä na polievanie záhrad, ihrísk, verejných priestranstiev a na umývanie áut, na ohrev na teplú vodu a na zníženie dodávky pitnej vody rozhodujúcim odberateľom. 2a)

(4) Ak dôjde k poklesu výdatnosti vodných zdrojov viac ako o 70 % oproti odporúčanej výdatnosti alebo k vyradeniu kľúčových vodných zdrojov z prevádzky alebo k zničeniu dôležitých úsekov verejného vodovodu, platí regulačný stupeň č. 3. Dodávka pitnej vody sa verejným vodovodom zabezpečuje v zníženom množstve dosahujúcom 30 % súčasnej spotreby vody a zároveň platia opatrenia na obmedzenie používania pitnej vody z verejného vodovodu na iné účely, najmä na polievanie záhrad, ihrísk, verejných priestranstiev, na umývanie áut, na ohrev na teplú vodu a na zníženie dodávky pitnej vody rozhodujúcim odberateľom, a opatrenia určujúce čas dodávky pitnej vody verejným vodovodom. 

(5) Ak nemožno zabezpečiť dodávku pitnej vody verejným vodovodom, zabezpečí sa dodávka pitnej vody náhradným zásobovaním pitnou vodou na miesta distribúcie pitnej vody určené obcou. 3)

(6) Ak nemožno v dôsledku mimoriadne sťažených podmienok na prežitie zabezpečiť dodávku pitnej vody náhradným zásobovaním pitnou vodou, prejde sa na núdzové zásobovanie pitnou vodou. 

(7) Pri dodávke zníženého množstva vody verejným vodovodom sa rozsah zásobovania vodou určí vo viacerých variantoch na základe výsledkov analýzy a vyhodnotenia bezpečnostných rizík a ohrozenia. 

(8) Pri plánovaní jednotlivých variantov zásobovania vodou sa vychádza najmä 

a) z rozmiestnenia vodných zdrojov určených na zásobovanie vodou, 
b) z výdatnosti prameňov alebo odporučeného odoberaného množstva vody zo studní, prípadne z povrchových vodných zdrojov určených na zásobovanie vodou, 
c) z technického stavu verejného vodovodu, ktorý nastane po vyradení niektorých vodných zdrojov alebo vodárenských objektov z prevádzky, 
d) z energetickej náročnosti. 

(9) Pre jednotlivé varianty sa určí aj spôsob stabilizácie kvality pitnej vody vo verejnom vodovode pri jej znížených dodávkach. Technické opatrenia na zabezpečenie stabilizácie kvality pitnej vody pri jej regulovanej doprave je potrebné riešiť už v stave bezpečnosti.4) 
§ 3

(1) Núdzové zásobovanie pitnou vodou5) je spôsob dodávky pitnej vody, akým sa zabezpečuje dodávka pitnej vody len na úrovni minimálnej potreby pitnej vody. 

(2) Pri núdzovom zásobovaní pitnou vodou sa dodávka pitnej vody zabezpečuje zo zariadení verejného vodovodu, ktorými sú najmä úpravňa pitnej vody, vodojem, hydrant, alebo z vodných zdrojov určených na núdzové zásobovanie pitnou vodou. Dodávka pitnej vody sa zabezpečuje rozvozom cisternami alebo inými prepravnými prostriedkami. 

(3) Za vodné zdroje na núdzové zásobovanie pitnou vodou sa určujú najmä vodné zdroje podzemných vôd s gravitačnou dopravou vody, ktoré sú bez nároku na energetické zdroje a úpravu vody, okrem hygienického zabezpečenia pitnej vody. Ak to prírodné podmienky neumožňujú, za vodné zdroje na núdzové zásobovanie pitnou vodou možno určiť aj zdroje povrchových vôd s prenosným (mobilným) zariadením na úpravu pitnej vody. 

(4) Minimálna potreba pitnej vody na núdzové zásobovanie pitnou vodou je 15 litrov na osobu denne; v mimoriadne nepriaznivých podmienkach 5 litrov na osobu denne, najviac na tri po sebe nasledujúce dni. 

(5) Pre subjekty hospodárskej mobilizácie, ktoré zabezpečujú chov hospodárskych zvierat, je minimálna potreba pitnej vody na deň a kus

a) 1 až 5 litrov pre dojnice, 
b) 1 až 2 litre pre hovädzí dobytok nad 2 roky veku, 
c) 8 litrov pre hovädzí dobytok 1- až 2-ročný, 
d) 5 litrov pre hovädzí dobytok do 1 roku veku, 
e) 5 litrov pre prasnice, 
f) 1, 5 litra pre ošípané s hmotnosťou 7 až 35 kilogramov, 
g) 3 litre pre ošípané vo výkrme, 
h) 0, 25 litra pre nosnice, 
i) 0, 07 litra pre brojlery a kurčatá, 
j) 2 litre pre ovce, 
k) 1 liter pre jahňatá. 

(6) Dávky pitnej vody podľa odseku 5 sú určené najviac na tri po sebe nasledujúce dni; po tomto období sa zvyšujú najmenej o 20 %. 

(7) Pre organizácie zdravotníckeho zabezpečenia je núdzová potreba pitnej vody 30 litrov na lôžko a deň alebo vo výške minimálnej potreby určenej na uchovanie zdravotníckeho zabezpečenia.

8) Celková núdzová potreba vody je určená súčtom núdzovej potreby vody podľa odseku 4 a núdzovej potreby vody pre všetky subjekty hospodárskej mobilizácie. 
§ 4 

Táto vyhláška nadobúda účinnosť 1. júla 2005. 
László Miklós v. r. 

1) Čl. 1 ods. 4 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.
2) § 32 ods. 1 písm. f) zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach.
2a) § 1 ods. 2 vyhlášky Ministerstva životného prostredia Slovenskej republiky č. 55/2004 Z. z., ktorou sa ustanovujú náležitosti prevádzkových poriadkov verejných vodovodov a verejných kanalizácií. 
3) Čl. 10 ods. 4 ústavného zákona č. 227/2002 Z. z. 
4) Čl. 1 ods. 3 ústavného zákona č. 227/2002 Z. z. 
5) § 36 ods. 9 písm. a) zákona č. 442/2002 Z. z.